Finalitza el curs 2021-2022 a les Escoles Esportives Municipals
31 de maig de 2022

Carcaixent

Gràcies! És la paraula que millor resumeix aquest curs 2021-2022 a les Escoles Esportives Municipals.

Després de dos anys sense poder dur a terme aquest projecte per motius de la pandèmia, hem pogut tornar a la normalitat i oferir als xiquets i xiquetes de Carcaixent un servici esportiu municipal de qualitat, on a banda de gaudir de l'esport, han pogut aprendre valors com el companyerisme, el respecte i la igualtat.

Volem agrair a les famílies, monitors i alumnat la seua predisposició i participació durant aquestos mesos de curs.

Inscripció per al pròxim curs

El període de pre-inscripció per al proper curs 2022-2023 estarà obert del 20 al 23 de juny, i el procés es podrà realitzar a través de l'APP de l'Ajuntament.

Vos esperem el curs que ve. A gaudir de l'estiu!